open-index/open-wikipedia-markdown huggingface dataset:
Ռոյ Անդերսոն

**Ռոյ Անդերսոնը** (, ), շվեդ կինոռեժիսոր և պրոդյուսեր։ Հեղինակ է 5 լիամետրաժ գեղարվեստական ֆիլմի, մի քանի կարճամետրաժ ֆիլմերի և շուրջ 300 գովազդային հոլովակների։ Նրա ամենահայտնի ֆիլմերից է Շվեդական սիրո պատմությունը (1970) և «Ապրելու եռագրությունը», որն ընդգրկում է «Երգեր երկրորդ հարկից» (2000), «Դու ապրում ես» (2007) և «Աղավնին նստել է ճյուղին և մտածում է գոյության մասին» (2014) ֆիլմերը։ «Երգեր երկրորդ հարկից» ֆիլմը շատ ավելի, քան մյուսները բնորոշում է Անդերսոնի ոճը՝ երկար կադրեր, աբսուրդիզմի ու կոմեդիայի միախառնում, Ֆեդերիկո Ֆելինիի ֆիլմերին բնորոշ գրոտեսկ ու շվեդական մշակույթի բաղադրիչներ։ Ռոյ Անդերսոնն ունի իր սեփական պրոդյուսերական ընկերությունը՝ իր երկու նկարահանման հրապարակներով, ձայնագրման և մոնտաժի ստուդիաներով և կինոթատրոնով, ինչը թույլ է տալիս նրան զբաղվել նաև պրոդյուսերությամբ։ Անդերսոնն աշխատում է առանց սցենարի ու գրաֆիկայի, հիմնականում նրա բոլոր ֆիլմերը նկարվում են պավիլոնում։ 
Մի շարք կինոփառատոների մրցանակակիր է, նրա 2014 թ.-ին նկարահանված «Աղավնին նստել է ճյուղին և մտածում է գոյության մասին» ֆիլմն արժանացել է «Ոսկե առյուծ» մրցանակի Վենետիկյան կինոփառատոնում և գլխավոր մրցանակի Բեռլինյան կինոփառատոնում։ Եվրոպական կինոյի ամենահետաքրքիր դեմքերից է, ունենալով 4 ֆիլմ։ Ֆիլմերի եվրոպական ակադեմիայի կողմից արժանացել է մրցանակի լավագույն արտասահմանյան ֆիլմ անվանակարգում։

## Կենսագրություն
Ռոյ Անդերսոնը ծնվել է Շվեդիայի Գյոտեբորգ քաղաքում 1943 թ.-ին։ Շվեդական ֆիլմերի ինստիտուտում մեկ տարի սովորելուց հետո 1970 թ.-ին նկարահանել է իր առաջին ֆիլմը՝ Շվեդական սիրո պատմությունը։ Նույն թվականին ֆիլմը 4 մրցանակ է ստացել 20-րդ Բեռլինյան կինոփառատոնի ընթացքում և մեծ ճանաչում բերել սկսնակ ռեժիսորին։ Բայց նրա երկրորդ՝ «Գիլիափ» ֆիլմը անհաջողության է մատնվում և ֆինանսական խնդիրների պատճառով սկսում է գովազդային հոլովակներ նկարել։ Հոլովակներն իրենցից ներկայացնում են հասարակական կարծրատիպերի երկար կադրեր, որոնք ստացել են բազմաթիվ մրցանակներ, այդ թվում նաև 7 «Ոսկե արջ» մրցանակ գովազդային հոլովակների փառատոնի ժամանակ։ 
1977 թ.-ին Ռոյ Անդերսոնը հիմնում է իր պրոդյուսերական ընկերությունը՝ «Roy Andersson Production», իսկ 1984 թ.-ին «Studio 24»-ը, որը անկախ պրոդյուսերական ընկերություն է։ Այս ընկերությունը Անդերսոնը ղեկավարում է մինչ օրս։ 
Նյու Յորքի Արվեստների թանգարանը 2009 թ.-ի սեպտեմբերին կազմակերպել է Անդերսոնի աշխատանքների հետահայաց ցուցադրություն։

## Ֆիլմացանկ

## Ծանոթագրություններ

Կատեգորիա:1943 ծնունդներ
Կատեգորիա:Լունդի համալսարանի շրջանավարտներ
Կատեգորիա:Շվեդ կինոռեժիսորներ
Կատեգորիա:21-րդ դարի կինոռեժիսորներ
Կատեգորիա:Շվեդ սցենարիստներ
Կատեգորիա:Շվեդ ռեժիսորներ
Կատեգորիա:Շվեդ գրողներ
Վալի դի Կամբրա

**Վալի դի Կամբրա** (; ['val(ɨ) dɨ 'kɐ̃bɾɐ]), Պորտուգալիայում գտնվող քաղաք, մունիցիպալիտետը միաժամանակ մտնում է Ավեյրու շրջանի կազմի մեջ։ Մտնում է Պորտուգալիայի խոշոր քաղաքական ագլոմերացիայի կազմի մեջ Մեծ Ավեյրու։ Հին վարչական բաժանմամբ մտել է Բեյրա-Լիտորալ նահանգի կազմի մեջ։ Բնակչության թիվը կազմում է 4,1 հազար մարդ (քաղաքում) և 24,8 հազար մարդ (մունիցիպալիտետում)։ Տարածքը կազմում է 146,21 կմ²։

Քաղաքի հովանավորողը համարվում է Անտոնի Պադուանսկին։
Քաղաքի տոնը համարվում է հունիսի 13ը։

## Աշխարհագրական դիրք
Քաղաքը գտնվում է 32 կմ դեպի հյուսիս-արևելք Ավեյրու քաղաքից։

Մունիցիպալիտետը գտնվում է.

* Հյուսիսից — Առոկա մունիցիպալիտետից
* Արևելքից — Սան Պեդրու դու Սուլ մունիցիպալիտետներից
* Հարավ-արևելքից — Օլիվեյրա դի Ֆրադեշ մունիցիպալիտետից
* Հարավից — Սեվեր դու Վոգա մունիցիպալիտետից
* Արևմուտքից — Օլիվեյրադի Ազեմեյշ մունիցիպալիտետից

## Պատմություն
Քաղաքը հիմնադրվել է 1514 թվականին։

## Բնակչություն

## Մունիցիպալիտետի կազմը
Մունիցիպալիտետի կազմի մեջ են մտնում հետևյալ շրջանները.

# Արոինշ
# Սեպելուշ
# Կոդալ
# Ժունկեյրա
# Մասիեյրա դե Կամբրա
# Ռոժե
# Սան Պեդրու դե Կաշտելոիյնշ
# Վիլա Շան
# Վիլա Կովա դե Պերրինյու

Կատեգորիա:Պորտուգալիայի քաղաքներ
Թամարա Թադևոսյան

**Թամարա Սարգսի Թադևոսյան** (), հայ դեղաբան։ Բժշկական գիտությունների դոկտոր (1972), պրոֆեսոր (1975)։

## Կենսագրություն
1943 թվականին ավարտել է Երևանի բժշկական ինստիտուտը։ 1943-1973 թվականներին աշխատել է Երևանի բժշկական ինստիտուտի դեղաբանության ամբիոնում, 1974-1989 թվականներին եղել է իր նախաձեռնությամբ կազմակերպած դեղերի տեխնոլոգիայի և դեղագործության կազմակերպման ամբիոնի վարիչը։ 1945-1972 թվականներին եղել է ՀԽՍՀ դեղաբանների համամիութենական ընկերության անդամ, 1974 թվականից՝ ՀԽՍՀ դեղագետների համամիութենական ընկերության անդամ։

Աշխատանքները վերաբերում են արգանդի հարթ մկանների շարժողական ֆունկցիան դրդող նոր դեղանյութերի հայտնաբերման, ազդեցության մեխանիզմների որոշ օրինաչափությունների, կենսադեղաբանության հարցերին։

## Պարգևներ
* ՀՀ Մխիթար Հերացու մեդալ, 2000 
* «Աշխատանքի վետերան» մեդալ

## Գրականություն
* Айриян А. П., Армянские учёные-медики, Ер., 1998.

## Ծանոթագրություններ

Կատեգորիա:«Աշխատանքի վետերան» մեդալակիրներ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ դեղաբաններ
Կատեգորիա:Հայ պրոֆեսորներ
Կատեգորիա:Մխիթար Հերացու մեդալակիրներ
Մուսալա

**Մուսալա** (, արաբերեն, թուրքերեն Մուսալա նշանակում է «Աստծուն մոտ» կամ «աղոթատեղի»), Բալկանյան թերակղզու ամենաբարձր գագաթը, բարձրությունը 2,925 մետր է։

## Տվյալներ
Մուսալա գագաթը գտնվում է Ռիլա լեռներում՝ Ռիլայի ազգային զբոսայգու տարածքում։ Աչքի է ընկնում իր հարուստ բնական և բուսական աշխարհով, այդ թվում լեռան լանջերի անտառների մակեդոնյան սոճիներով, բուլղարական փշատերևազգիներով, այստեղ կարելի է հանդիպել կարմրաթև մագլցողներ։ Լեռան գագաթից կարելի է տեսնել Ստարա Պլանինան` հյուսիս-արևմուտքում Վիտոշան, հյուսիս-արևելքում` Սրեդնա Գորան, Վիտոշայի և Սրեդնա Գորայի հետևում՝ հյուսիսային հորիզոնում տեսանելի է Բալկանյան լեռնաշղթան, հարավ-արևելքում՝ Ռոդոպյան լեռները, հարավում՝ Պիրինը, արևմուտքում՝ Օսոգովոն և Ռույ լեռները և Ռիլան։

Տարեկան միջին ջերմաստիճանը -2.3&nbsp;°C: Մուսալան համարվում է Բուլղարիայի և Բալկանյան թերակղզու ամենացուրտ վայրը։ Տարվա 8 ամիսը ջերմաստիճանը մնում է 0&nbsp;°C ցածր։ Տարվա 6 ամիսը տարածքը ձյունածածկ է։ Մուսալայի մոտից են սկիզբ առնում Բուլղարիայի 3 հիմնական գետերը՝ Իսկարը, Մարիցան և Մեստան։

Տարածքի մյուս գագաթներն են Փոքր Մուսալան (2,902 մ) և Իրեչեկը (2,852 մ)։

## Կլիմա
Մուսալային բնորոշ է ալպյան սառը կլիման՝ երկարաշունչ ձմեռներ և կարճ ու զով ամառներ։ Տարվա մեջ 8-9 ամիս ձյունապատ է։ Ամռանը ջերմաստիճանը հազվադեպ հասնում է 14-15 C: Ամռան տևողությունը 2 ամիս է։ 1931-2013 թվականներին ամենաբարձր ռեկորդային ջերմաստիճանը եղել է 20.0 C, ամենացածրը՝ -31.2 C:

## Պատկերասրահ

Bulgaria - Rila - Musala april 2006.jpg|Լեռնագնացները Մուսալա գագաթի մոտ։ Հետնապլանի բուրգը Էվերեստ ապաստանն է
Pirinfrommusala.JPG|Մուսալայից կարելի է տեսնել Պիրինեյան լեռները 
Maritsaorigin2.JPG|Մարիցա գետի ակունքը Մուսալայից 
Musala.JPG|Մուսալան Յաստերեբեցից
BASA-1956K-1-182-4-Musala.JPG|Լեռնագնացները Մուսալայի գագաթին, լուսանկարը Բուլղարիայի ազգային արխիվի (մինչև 1945)
BASA-131K-1-47-10-Musala, Rila.jpeg|Մուսալա գագաթը, լուսանկարը Բուլղարիայի ազգային արխիվի (մինչև 1944 թվական)


## Ծանոթագրություններ

## Արտաքին հղումներ
* Musala – controllable web camera

Կատեգորիա:Բուլղարիայի լեռներ
Կատեգորիա:Պետության ամենաբարձր կետեր
Ամանորն Ավստրիայում

250px|frameless|աջից
**Ամանորն Ավստրիայում** տոն։ Այն նշվում է դեկտեմբերի 31-ի գիշերվանից մինչև հունվարի 1-ը։ Տոնը Ավստրիայում առաջին անգամ նշվել է 1961 թվականին Ինոկենտիա III Պապի հրամանով։

## Տոնի նկարագրությունը
Նոր տարին Ավստրիայում կոչվում է Սուրբ Սիլվեստրի օր։ Այդ սրբի պատվին ավստրիացիները պատրաստում են դարչինով, շաքարավազով և կարմիր գինիով փունջ։ Կեսգիշերին հնչեցնում են շեփորներ և ամբողջ աշխարհին հայտնում, որ սկսվել է Նոր Տարին, իսկ տոնական հրավառության ձայներով վտարում են հին տարվա չար ոգիներին։

## Ամանորյա ընթրիք
Ավստրիացիների ամանորյա գլխավոր ճաշատեսակը կաթնակեր խոզուկն է, որը նոր տարվա հաջողության խորհրդանիշն է։ Որպեսզի հաջողությունը ուղեկցի ամբողջ տարին պետք է այդ ճաշատեսակից գոնե մեկ կտոր ճաշակել։ Սեղանը զարդարում են մարցիպանից, շոկոլադից և խմորից պատրաստված խոզուկներով։ «Երջանիկ ճաշատեսակներից» մեկն էլ կանաչ ոլոռն է։

## Խաղեր և ժամանց
Տոնական ժամանցի ձևերից մեկը հալած կապարով գուշակությունն է։ Կապարը հալեցնում, լցնում են սառը ջրի մեջ և ըստ այն տեսքի, որ ինքն ընդունում է, գուշակում են, թե ինչ է սպասվում տվյալ մարդուն նոր տարվա ընթացքում։ Վատ նախանշաններ են 13 թիվը և տարիքով կնոջ կերպարը։ Իսկ արևը և սուրծայր գլխարկը խորհրդանշում են ընտանիքի առողջությունն ու հարստությունը։

Իսկ ինչպես պատկերացնել Ավստրիան առանց երաժշտության և պարահանդեսի։ Տարիներ շարունակ դեկտեմբերի 31-ին և հունվարի 1-ին Վիեննական օպերայում բեմադրվում է Յոհան Շտրաուսի «Չղջիկ» օպերան։

## Նվերներ
Հունվարի 1-ի առավոտյան երեխաները շրջում են տներով, երգում և դրա փոխարեն ստանում են նվերներ՝ քաղցրավենիքի տեսքով։ Մարդիկ իրար նվիրում են փոքրիկ շոկոլադե կամ մարցիպանե հուշանվերներ՝ խոզուկների և ոսկե դրամների տեսքով։

## Տես նաև
* Ամանոր
* Ավստրիա

## Ծանոթագրություններ

## Արտաքին հղումներ
* Ամանորը Ավստրիայում

Կատեգորիա:Տոներ
Պրեպրոցեսոր

**Նախապրոցեսոր**ը համակարգչային ծրագիր է, որն իր մուտքին տրված տվյալները մշակում է և տվյալներ է ստեղծում մեկ այլ ծրագրի (օրինակ՝ կոմպիլյատորի) մուտքին տալու համար։ Ծրագրի ելքում ստեղծված տվյալները կախված են պրեպրոցեսորի բնույթից։ Որոշ պրեպրոցեսորներ կարող են կատարել միայն պարզ տեքստային փոխարինումներ, մյուսները կարող են համեմատվել ծրագրավորման լեզուների հետ։ C++/C լեզուները և տեքստերի համակարգչային շարվածքի համար նախատեսված TeX գործիքը օգտագործում են իրենց բազային հնարավորություններն ընդլայնող պրեպրոցեսորներ։

## Բառային (լեքսիկական) պրեպրոցեսորներ
*Բառային* են անվանվում ցածր մակարդակի պրեպրոցեսորները, որովհետև նրանք պահանջում են միայն բառային վերլուծություն։ Ստացվում է, որ նրանք տեքստը մշակում են շարահյուսական վերլուծությունից (parsing) առաջ՝ փոխարինելով լեքսեմը (կամ այլ հատուկ նշաններ) օգտագործողի կողմից սահմանված սիմվոլներովով՝ օգտագործողի կողմից սահմանված օրենքններով։

### C և C++ լեզուների պրեպրոցեսորը
C ծրագրավորման լեզվում պրեպրոցեսորն ունի լայն կիրառություն։ Այն կոդից հեռացնում է մեկնաբանությունները և կատարում այն հատվածները, որոնք սկսում են «`#`» նշանով (ինչպիսիք են `#include`, `#define` և այլն)։

## PHP ծրագրավորման լեզու
PHP լեզուն առավել հաճախ օգտագործվում է վեբ-էջեր ստեղծելու համար։ Տեքստը գրեթե չի փոփոխվում։ Միակ բացառությունը `&lt;?php` սկզբում, և `?&gt;` վերջում հրամանների համար է։
Ընթացիկ ժամանակը որոշող կոդի օրինակ.

```html4strict
<!DOCTYPE html PUBLIC "-//W3C//DTD HTML 4.01 Transitional//EN" "http://www.w3.org/TR/html4/loose.dtd">
<html>
<head>
<title>Ընթացիկ ժամանակը</title>
<head>
<body>
<h1>Ընթացիկ ժամանակը/h1>
 <?php
   print strftime('Հիմա %H ժամ, %M րոպե %S վայրկյան');
 ?>
</body>
</html>
```

PHP պրեպրոցեսորը նշված հատվածը կփոխարինի հետևյալով.

```html4strict
<!DOCTYPE html PUBLIC "-//W3C//DTD HTML 4.01 Transitional//EN" "http://www.w3.org/TR/html4/loose.dtd">
<html>
<head>
<title>Ընթացիկ ժամանակը</title>
<head>
<body>
<h1>Ընթացիկ ժամանակը</h1>
 Հիմա 10 Ժամ, 15 րոպե 20 վայրկյան
</body>
</html>
```


## Շարահյուսական պրեպրոցեսրներ
Շարահյուսական պրեպրոցեսրները առաջին անգամ ներդրվել են Լիսպ լեզուների ընտանիքում։ Նրանց դերն այն էր, որ օգագործողի պահանջներին համապատասխան կառուցվեր շարահյուսական ծառը։ Շարահյուսական պրեպրոցեսրները հիմնականում օգտագործվում են լեզվի շարահյուսության հստակեցման և պարզ բաղադրիչների ավելացման միջոցով լեզվի ընդլայնման համար։

## Օրինակներ

*C-ի պրեպրոցեսորի օգտագործումը JavaScript կոդի նախնական մշակման համար։.
*m4 միկրոպրոցեսորի կամ C-ի պրեպրոցեսորի օգտագործումը HTML շաբլոններ գեներացնելու համար։
* imake (от *interface [[make]]*)-ը օգտագործում է C-ի պրեպրոցեսոր . Օգտագործվել է X Window համակարգում մինչ automake-ի անցումը։
* grompp —միկրոպրոցեսոր GROMACS նախագծի ֆայլերի համար (բաց կոդով ծրագիր հաշվողական քիմիայի խնդիրներ լուծելու համար)։ Լռելայնությամբ օգտագործում է C պրեպրոցեսոր, բայց ֆայլի մոդելում կարելի է օգտագործել այլ ցանկացած պրեպրոցեսոր։ Օգտագործում է #define и #include դիրեկտորիաներ։

## Արտաքին հղումներ
* DSL Design in Lisp
* Программирование снизу вверх
* The PIKT piktc  text, script, and configuration file preprocessor 

## Ծանոթագրություններ

Կատեգորիա:Ծրագրային ապահովում
Կեղծափայլ դրասանգ

thumb|Սառցե լեզվակ՝ կեղծափայլ դրասանգի նախատիպը
**Կեղծափայլ դրասանգ**, ամանորյա զարդ, որն օգտագործվում է եղևնիների վրա։ Այն լինում է արծաթազօծ կամ ոսկեզօծ թելերի տեսքով։ Հայտնվել է 18-րդ դարում։ Մինչ այդ եվրոպացիներն իրենց տոնածառները զարդարել են.
* խնձորներով,
* ընկույզներով
* քաղցրավենիքներով
* մոմերով և այլ զարդարանքներով։

Անագե մետաղալարը գալարաձև պտտել են՝ կեղծափայլ ստանալու համար։ 
մինի|Կեղծափայլ դրասանգը տոնածառին
Փոխաբերական իմաստով նշանակում է արտաքին կեղծ, ցուցադրական փայլ։

## Տես նաև
* Տոնածառ

## Ծանոթագրություններ

## Արտաքին հղումներ
* Տոնածառի զարդարանքներ. պատմությունը և այսօր

Կատեգորիա:Ամանորյա զարդարանքներ
Սանտա Կլաուս 2

**Սանտա Կլաուս 2** (անգլ.՝ The Santa Clause 2), ամերիկյան կատակերգական ֆիլմ, որը նկարահանվել է 2002 թվականին ռեժիսոր Մայքլ Լեմբեքի կողմից։ 1994 թվականին նկարահանված «Սանտա Կլաուս» ֆիլմի շարունակությունն է։ Ֆիլմի գլխավոր դերերում հանդես են գալիս Թիմ Ալենը և Էլիզաբեթ Միտչելը։

## Սյուժե
Առաջին ֆիլմի դեպքերից 8 տարի է անցել։ Սկոտ Քելվինը (Թիմ Ալեն) շարունակում է աշխատել որպես Սանտա Կլաուս։ Հերթական Սուրբ ծննդի նախօրեին Սկոտը հանկարծ բացահայտում է, որ իր որդի Չառլին խուլիգան է մեծանում, իսկ ինքը, պայմանագրի համաձայն, պետք է անպայման կին գտնի իր համար, քանի որ ազապ Սանտան բոլոր կանոնների խախտում է։

Փոարինելով իրեն երկվորյակ խաղալիքով՝ վերադառնում է տուն՝ Ամերիկա՝ որպեսզի փնտրի իր կեսին և միևնույն ժամանակ օգնի որդուն։ Արդյունքում իր ընտրյալն է դառնում Քերոլը՝ այն դպրոցի ուսուցչուհին, որտեղ սովորում էր Չառլին։ Նրանց սերը փոխադարձ էր, սակայն Քերոլը չի հավատում, որ Սկոտը Սանտա է։ Այդ ընթացքում խաղալիք Սանտան դուրս է գալիս վերահսկողությունից և համարում է, որ բոլոր երեխաները վատն են։ Սկոտը ետ է վերադառնում բևեռ բարի փերիների օգնությամբ և կանգնեցնում է իր երկվորյակին, որից հետո ամուսնանում է Քերոլի հետ և կրկին դառնում է Սանտա։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2002 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Դիսնեյյան ֆիլմեր
Կատեգորիա:Սուրբծննդյան ֆիլմեր
Happy New Year

«**Happy New Year**» (), շվեդական ABBA խմբի երգը՝ 1980 թվականին թողարկված *[[Super Trouper]]* ալբոմից։ Երգի աշխատանքային անունն ավելի զվարճալի է՝ «Հայրի՛կ, չհարբես Սուրբ ծնունդին» (։) Երգը դարձել է հանրահայտ, և Նոր տարվա նախօրեին այն հաճախ կարելի լսել ռադիոյով և հեռուստատեսությամբ, թեև երգի տեքստը բնավ տոնական մոտիվներ չունի. մասնավորապես նրանում կան հետևյալ տողերը․
May we all have our hopes, our will to try
If we don’t we might as well lay down and die
You and I.

## Թողարկում
Երգն առաջին անգամ թողարկվել է *Super Trouper* աբոմում 1980 թվականի նոյեմբերի 3-ին։ 1980 թվականին երգը՝ որպես սինգլ, թողարկվել է որոշ երկրներում։ Երկրորդ անգամ սինգլը թողարկվեց 1999 թվականին։

«Felicidad»-ն երգի իսպանական տարբերակն է, որը ձայնագրվել է 1980 թվականի հոկտեմբերին և աննշան է տարբերվում երգի անգլալեզու տարբերակից։ Երգը թողարկվել է որպես սինգլ «Super Trouper» երգի հետ միասին Բ կողմում և ընդգրկվել է արգենտինական հիթ-շերթների լավագույն հնգյակում։ «Felicidad»-ը առաջին անգամ CD տարբերակով թողարկվել է միայն 1994 թվականին բանաքաղության միջոցով, թողարկված Polydor Records լեյբլի կողմից *[[Más ABBA Oro]]* անվամբ։

## Քավեր-տարբերակներ
### A*Teens-ի տարբերակ

«Happy New Year» երգը շվեդական A*Teens խմբի չորրորդ սինգլն է, որը թողարկվել է 1999 թվականի վերջին։ Դա ABBA խմբի երգերի վերջին քավեր տարբերակն էր, որ ձայնագրվել էր A*Teens խմբի կողմից, ինչպես նաև առաջին երգն է, որի ձայնագրմանը նշանակալի մասնակցություն են ունեցել խմբի տղամարդիկ։ Շվեդիայում սինգլը դարձել է «ոսկե»։

Երգի տեքստում 1989 թվականի (*In the end of eighty-nine…*) բառերը փոխարինվել են 1999-ով։

«Happy New Year»-ը դարձել է A*Teens խմբի միակ միջազգային սինգլը, որի հիման վրա նկարահանվել է գովազդային տեսահոլովակ, ոչ թե լիարժեք տեսահոլովակ։

#### Երգերի ցանկ
**Շվեդական մաքսի սինգլ**

# Happy New Year (Radio Version) - 4:24
# Happy New Year (Extended Version) - 6:52
# Mamma Mia (The Bold & The Beautiful Glamourmix Edit) - 3:46
# Super Trouper (W. I. P.) - 6:10

#### Հիթ-շքերթներ

### Այլ տարբերակներ
Երգի ռուս-անգլերեն տարբերակը ձայնագրվել է Մարինա Կապուրոյի կողմից։
Երգը կատարել է նաև ֆինն երգչուհի Տարյա Տուրունենը իր Henkäys ikuisuudesta սուրբծննդյան ալբոմում։

## Ծանոթագրություններ
Ֆրեդ Կլաուս (ֆիլմ)

**Ֆրեդ Կլաուս** (), ռեժիսոր Դևիդ Դոբկինի ամերիկյան ամանորյա կինոկատակերգությունը, որն էկրան է բարձրացել 2007 թվականին Ամերիկայի Միացյալ Նահանգներում։ Գլխավոր դերերում հանդես են եկել Վինս Վոնը, Փոլ Ջիամատին, Քևին Սպեյսին, Ռեյչել Ուայզը, Քեթի Բեյթսը և Միրանդա Ռիչարդսոնը։

## Սյուժե
Ֆիլմը հիմնված է Դոնալդ Հենկելի հայտնի «Սանտայի առասպելը և նրա եղբայր Ֆրեդը» պոեմի հիման վրա։ Ֆիլմը սկսվում է Ամերիկայի Միացյալ Նահանգներում մի կնոջ ծննդաբերությամբ։ Ծննդաբերությունից մի քանի րոպե հետո նորածին երեխան արտաբերում է իր առաջին բառերը՝ հո՜, հո՜, հո՜։ Մայր Կլաուսը կանչում է իր որդուն՝ Ֆրեդերիկին, որ գա ծանոթանալու իր եղբոր հետ, ում որոշում է անվանել Նիկոլաս։

Շուտով գալիս է Սուրբ Ծնունդը։ Տեսնելով ամանորյա տոնածառի տակ նվերներ՝ Նիկը սկսում է բացել իր և եղբոր նվերները և որոշում է դրանք բոլորը տալ որբերին։ Սա զայրացնում է Ֆրեդերիկին։ Կլաուս մայրիկը խորհուրդ է տալիս Ֆրեդին լինել ավելի բարյացակամ ինչպես իր եղբայրն է, ինչն էլ իր հերթին ավելի է վրդովվեցնում Ֆրեդին։

Իրեն մեկուսացած զգալով՝ Ֆրեդը հաճախ էր մագլցում մի ծառ և խնդիրները պատմում մի թռչնի։ Մի անգամ Նիկը կտրում է այդ ծառը՝ ասելով, որ Ֆրեդն այժմ կարող է այն տուն բերել, քանի որ այնքան շատ է սիրում այդ ծառը։ Թռչնի բունն այժմ ավերված էր, և թռչունը ստիպված հեռանում է։ Սա ևս մեկ անջրպետ էր եղբայրների հարաբերություններում։

Տարիներ անց Նիկը դառնում է Սանտա Կլաուս՝ ի շնորհիվ նրա կատարած բարի գործերի և դրանից հետո նրա ընտանիքի՝ մոր և եղբոր է առնում և նրանք չեն ծերանում։ Այսպիսով, Նիկը դառնում է մերօրյա Սանտա Կլաուսը, ով նվերներ է բաժանում մարդկանց, իսկ նրա եղբայրը՝ Ֆրեդը, Չիկագոյում աշխատում է որպես գործակալ, ով այդ նվերները հասցնում էր հասցեատերերին։

Չիկագոյում նա սիրահարվում է Վանդա անունով մի աղջկա։ Աղջիկը բարկանում է Ֆրեդի վրա այն բանի համար, որ վերջինս մոռանում է, որ հաջորդ օրը աղջկա ծննդյան օրն է։ Վանդան հիշում է իր նախորդ ծննդյան օրը, երբ Ֆրեդը խոստացել էր նրան տանել Ֆրանսիա։ Երբ Ֆրեդը վերադառնում է իր բնակարան և սկսում հավաքել իրերը՝ մեկնելու համար, Սեմուել Գիբոնս անունով մի որբ երեխա է ներս մտնում։ Որբուկն ասում է, որ Սուրբ ծննդին ցանկանում է Մակարոնի անունով շան ձագուկի։ Ֆրեդը կոպտում է տղային և վռնդում։

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների կինոկատակերգություններ
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Warner Bros. ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Դևիդ Դոբկինի ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Իլինոյսում
Կատեգորիա:Իլինոյսում նկարահանված ֆիլմեր
Կատեգորիա:Ֆիլմեր եղբայրների մասին
Ամանորն Իտալիայում

**Ամանորն Իտալիայում** (, թարգմանվում է որպես «տարվա գլուխ», նաև հայտնի է որպես Սուրբ Սիլվեստերի ընթրիք), տոն, որը նշվում է իտալացիների կողմից՝ համապատասխան գրիգորյան օրացույցի, մեկնարկում է դեկտեմբերի 31-ի լույս հունվարի 1-ի գիշերը։

## Տոնի նկարագրում
Իտալիայում Ամանորն ընդունված է նշել փողոցում, որտեղ անցկացվում են ժողովրդական տոնախմբություններ։ Դեկտեմբերի 31-ի գիշերը քաղաքի կենտրոնում տոնի մասնակիցները սկսում են զբոսնել պողոտաներով, ավտոմեքենաների շարժը քաղաքում դադարում է։ Իտալացիները սիրում են դիմավորել Նոր տարին՝ հին տարում խմելով «Պրոսեկո» գինին եկող տարվա երջանկության համար։ Հռոմի Ժողովրդական հրապարակում ամանորյա ներկայացում է կազմակերպվում, որն ուղեկցվում է հրավառությամբ, լուսաերաժշտական ներկայացումներով։ Հանրահայտ հռոմեական ավանդույթն ասում է, որ Ամանորին երջանիկ կդառնա նա, ով Նոր տարվա գիշերը կթռչի կամրջից Տիբր գետ։ Բայց ամենաիտալական ամանորյա սովորույթը պատուհաններից հին իրերը (հագուստ, կահույք, կենցաղային իրեր և այլն) փողոց նետելն է։ Ենթադրվում է, որ նոր տարում երջանիկ կդառնա նա, ով կկարողանա ավելի մեծ թվով հին իրերից ազատվել։

## Ծանոթագրություններ

Կատեգորիա:Ամանորն աշխարհում
Կատեգորիա:Իտալիայի տոներ
Ֆեդերիկո Անդահազի

**Ֆեդերիկո Անդահազի** (, ), արգենտինացի գրող։

## Կենսագրություն
Ֆեդերիկո Անդահազին ծնվել է 1963 թվականի հունիսի 9-ին Բուենոս Այրեսում՝ հունգարացի բանաստեղծ և հոգեբան Բել Անդախազիի ընտանիքում։ Հոգեբանություն է ուսանել Բուենոս Այրեսի համալսարանում։ Նրան համաշխարհային հռչակ է բերել 1995 թվականին լույս տեսած «Կազմախոսը» (El anatomista) վեպը, որը թարգմանվել է գրեթե բոլոր եվրոպական լեզուներով։

## Մատենագիտություն
* 1997 - «Կազմախոսը» (*El anatomista*)
* 1998 - «Բարեգութ մարդիկ» (*Las piadosas*)
* 2000 - «Արքայազնը» (*El príncipe*)
* 2002 - «Ֆլամանդական գաղտնիքը» (*El secreto de los flamencos*)
* 2004 - «Ստվերի հետ պարողը» (*Errante en la sombra*)
* 2005 - «Հերետիկոսների քաղաքը» (*La ciudad de los herejes*)
* 2006 - «Կոնկիստադորը» (*El conquistador*)
* 2012 - «Արգելված հաճույքների գիրքը» (*El libro de los placeres prohibidos*)
* 2015 - «Դունային սիրահարվածը» (*Los amantes bajo el Danubio*)
* 2017 - «Պարանով քայլողը» (*El equilibrista*)
* 2019 - «Մատրիարքը, բարոնը և ծառան» (*La matriarca, el barón y la selva')
* [[2022]] - «Չարի հետքերը» (*Las huellas del mal*)
* [[2023]] - «Հոգեոդրոմ» (*Psicódromo')
* 2025 - «Զայրույթի ծովեր» (*Mares de furia*)

## Ծանոթագրություններ

## Արտաքին հղումներ
* Official website
* Federico Andahazi - WorldCat
*Ֆեդերիկո Անդախազի. կենսամատենագրություն
*Ֆեդերիկո Անդախազի. Կենսագրություն 

Կատեգորիա:Արգենտինացի գրողներ
Կատեգորիա:Արգենտինացի լրագրողներ
Կատեգորիա:Արգենտինացի հոգեբաններ
Կատեգորիա:Բուենոս Այրեսի համալսարանի շրջանավարտներ
Գագիկ Ստեփանյան (այլ կիրառումներ)

**Գագիկ Ստեփանյան** կարող է վերաբերել՝

* **[[Գագիկ Ստեփանյան]]** (մականունը՝ **Հեթանոս Գագո**), (փետրվարի 13, 1965 - մարտի 16, 1994) Արցախյան ազատամարտի հերոս։
* **[[Գագիկ Ստեփանյան (քանդակագործ)|Գագիկ Ստեփանյան]]**, (1950 մարտի 3), հայ քանդակագործ։
Ամանորը Նորվեգիայում

**Ամանորը** () Նորվեգիայում դիմավորում են դեկտեմբերի 31-ի լույս հունվարի 1-ի գիշերը և մտնում է այն տոնական օրերի շարքը, որոնք տևում են դեկտեմբերի 25-ից (Սուրբ ծնունդ) մինչև հունվարի 13-ը (սուրբ Քանուտի օր)։ Տոնը սովորաբար նշվում է համեստորեն (ի տարբերություն եվրոպական երկրներում առավել կարևոր համարվող Սուրբ ծնունդի)։

## Նվերներ
150px|thumb|Յուլիենիսենը այծի վրա
Չնայած նրան, որ Ամանորին նորվեգացիների մոտ նվերներ նվիրելը ընդունված չէ, երեխաները, այնուամենայնիվ, ստանում են փոքրիկ ամանորյա նվերներ ոչ սովորական հերոսների կողմից՝ գաճաճ Յուլենիսենի () և… այծի, որի համար հատուկ թողնում են վարսակի չոր ցողուններ։ Այդ կենդանու հետ է կապված մի հետաքրքիր առասպել, համաձայն որի նորվեգացի թագավոր Օլաֆ Երկրորդը հին ժամանակներում փրկել է վիրավոր այծին՝ հանելով նրան ժայյռի վրայից, և բուժված երախտապարտ կենդանին ամեն գիշեր թագավորի համար հազվագյուտ դեղաբույսեր է բերել։

Յուլենիսենը շատ նման է իր ամանորյա «գործընկերներին»՝ Ձմեռ Պապին, Սանտա Կլաուսին, Պեր Նոյելին։ Նրա առավել հայտնի բնակավայրերը գտնվում են Դրյոբակ և Սավալեն քաղաքներում։ Հարկ է նշել, որ կա ապացույց այն բանի, որ այդ հեքիաթային ծերուկը չի կարող բոլոր նվերները բաժանել մեկ գիշերվա ընթացքում։

Մեծահասակները փոխանակվում են խորհրդանշանական հուշանվերներով. նրանք միմյանց լուցկի են նվիրում, որ խորհրդանշում է ջերմություն և ընտանեկան օջախի հարմարավետություն։

## Ամանորյա սեղան
300px|thumb|Տոնական սեղան
Նորվեգական ավանդական ուտեստները բավական շատ են, սակայն տոնական ուտեստները Ամանորին ավելի քիչ են, քան Սուրբ ծնունդին։ Այդ ուտեստներից են տապակված հնդկահավը՝ խնձորով և չամիչով, բրնձե պուդինգը՝ նուշով (համաձայն մի եվրոպական առասպելի՝ ընկույզը գտնողը հարուստ և երջանիկ կլինի ողջ տարվա ընթացքում), և «լյուտեֆիսկը» ()՝ չորացված ձողաձուկ, որ մշակում են կաուստիկ սոդայով՝ անսովոր համը ուժեղացնելու համար։ Ամանորի գիշերը Նորվեգիայի բնակիչները սեղանին դնում են նաև գառան տապակած կողոսկրեր, խոզի միս, տարատեսակ քաղցրավենիքներ (կրեմներ, սերուցք և պարտադիր կերպով յոթ տարատեսակ թխվածքաբլիթներ)։ Տոնի ավանդական խմիչքը գլյոգն է։

## Տոնակատարման մի շարք առանձնահատկություններ
thumb|Հրավառություն Օսլոյում|200px
* Հետաքրքիր է, որ շատ նորվեգացիներ տոնից առաջ եկեղեցի են գնում, որպեսզի նոր տարվա համար օրհնություն ստանան։
* Նորվեգիայում գոյություն ունի ամանորյա ուղերձ ժողովրդին. կեսգիշերից մի քանի րոպե առաջ ելույթ է ունենում թագավորը։
* «Շնորհավոր Ամանոր» արտահայտությունը նորվեգերեն հնչում է «Godt Nyttår!»:
* Նորվեգիայում շատ տարածված են ամանորյա հրավառությունները, և դրանք կարելի է գործարկել գրեթե ամենուրեք, բացի այն վայրերից, որոնք մոտ են անտառներին կամ փայտե տներին։
* Տարբեր մոմերի և հրավառությունների տարածման հետ կապված՝ ամանորյա և սուրբծննդյան տոների ժամանակ փողոցները շատ լավ լուսավորված են, չնայած նրան, որ գիշերը բավականին մութ է։

## Ծանոթագրություններ

Կատեգորիա:Ամանորն աշխարհում
Կատեգորիա:Նորվեգիայի տոներ
Լիա Ախեջակովա

**Լիա Մեջիդովնա Ախեջակովա** (ռուսերեն՝ *Ли́я Меджи́довна Ахеджа́кова*, , ԽՍՀՄ), խորհրդային և ռուսական թատրոնի և կինոյի դերասանուհի, Ռուսաստանի ժողովրդական արտիստ (1994) Большая российская энциклопедия: В 30 т. / председатель науч.-ред. совета Ю. С. Осипов, отв. ред С. Л. Кравец. Т. 2. Анкилоз — Банка. — : Большая Российская энциклопедия, 2005. — 766 с.: ил.: карт.: Երկրորդ պլանի լավագույն կանացի դերերի համար երկու անգամ արժանացել է "Նիկա" ազգային մրցանակի։ 2014 թվականին «*Պատիվ և արժանապատվություն»* անվանակարգում շնորհվել է պատվավոր «Նիկա» մրցանակ։

Մեծացել է թատերական ընտանիքում՝ Մայկոպում։ 1962 թվականին ավարտել է ԳԻՏԻՍ-ը։ 1977 թվականից խաղում է Սովրեմեննիկ թատրոնում։

1973 թվականից խաղում է կինոյում։ Նրա տաղանդը լավագույնս բացահայտվեց Էլդար Ռյազանովի ֆիլմերում («Ավտոտնակ» «Ավետյաց երկինք», «Ճակատագրի հեգնանք, կամ բաղնիքդ անուշ», «Ծառայողական սիրավեպ»)։ Տարբեր ֆիլմերում խաղում է հայուհիների դերեր ("Անուշ մայրիկը", "Երբ ես հսկա կդառնամ" և այլն)։

## Հայացքները
Ախեջակովան հայտնի է իր ակտիվ քաղաքացիական դիրքով։ Հանդես է եկել ընդդիմադիր միտինգներում։

2015 թվականին «Դոժդ» հեռուստաալիքով ներողություն խնդրեց հայ ժողովրդից ռուսական ագրեսիայի համար։

## Ծանոթագրություններ

## Արտաքին հղումներ
* 
* Лия Ахеджакова на сайте Кино-Театр. Ру

Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:«Նիկա» մրցանակի դափնեկիրներ
Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:Խորհրդային իրավապաշտպաններ
Կատեգորիա:Խորհրդային հնչյունավորողներ
Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի թատերական արվեստի ինստիտուտի շրջանավարտներ
Սուրբծննդյան վարունգ

մինի|Սուրբծննդյան վարունգ|alt=
308x308px|alt=|մինի
**Սուրբծննդյան վարունգ**, ամանորյա զարդարանք, որը, համաձայն ամերիկյան ավանդույթի, կախում են տոնածառից։

## Սովորույթի նկարագրում
ԱՄՆ-ում, սովորույթի համաձայն, տոնածառը զարդարելու ընթացքում ընտանիքի մեծ անդամներից մեկը տոնածառից կախում է մեկ թթու վարունգ կամ ապակյա մեկ այլ խաղալիք՝ վարունգի տեսքով։ Սուրբծննդյան առավոտ առաջին երեխան, ով կգտնի վարունգը, ստանում է հավելյալ նվեր Ձմեռ պապից, իսկ հաջորդ տարին, ըստ ավանդության, հաջողակ է լինելու իր համար։ Քանի որ վարունգը և տոնածառը նույն գույնի են, ապա վարունգը գտնելը հեշտ գործ չէ։ Խաղալիք վարունգներ արտադրող ընկերություններն առաջարկում են վարունգի 3 տարբեր չափսեր՝ ըստ երեխաների տարիքի։

## Ծագում
ԱՄՆ-ում համարում են, որ այդ սովորույթը եկել է Գերմանիայից, սակայն դա չի համապատասխանում իրականությանը, քանի որ Գերմանիայում նման սովորույթ չկա։

Ենթադրություն կա, որ Սուրբծննդյան թթու վարունգի ավանդույթը գուցե հայտնվել է մարքեթինգային նպատակներով 1890-ականներին, երբ Գերմանիայից ԱՄՆ ներմուծվել են տոնածառի ապակյա զարդեր։ Woolworths-ը առաջին ընկերությունն էր, որ ներմուծել էր այդ տեսակի զարդեր Միացյալ Նահանգներ։ Չնայած այն ապացույցներին, որ ավանդույթը չի եկել Գերմանիայից, այն այժմ երկրում ավանդաբար կապված է այդ երկրի հետ։

Եվս մի ենթադրություն կա, որ ավանդույթը ծագել է Ամերիկայի քաղաքացիական պատերազմի ժամանակներից։ Բավարիայում ծնված շարքային Ջոն Ս. Լոուերը զորակոչվել էր 103-րդ Փենսիլվանիայի հետևակային, այնուհետև 1864 թվականի ապրիլին գերի ընկել և տեղափոխվել գերիների ճամբար։ Սուրբ Ծննդյան նախօրեին սաստիկ քաղցած՝ նա աղաչում է պահակին մի թթու վարունգ տալ իրեն։ Պահակը տվել է նրան թթու վարունգը, իսկ Լոուերը հետագայում այն համարել է իր կյանքը փրկող հանգամանք։ Տուն վերադառնալուց հետո նա սկիզբ դրեց ամեն տարի տոնածառի վրա թթու վարունգ թաքցնելու ավանդույթին։

Այս ավանդույթի ծագման մեկ այլ առասպել գալիս է Վիկտորյա թագուհու կառավարման դարաշրջանից, որ պատմում է Սուրբ Նիկոլասի մասին, որ փրկել էր երկու իսպանացի երեխաների, ովքեր պանդոկապետի թակարդն էին ընկել թթու վարունգի տակառի մեջ։

## Ծանոթագրություններ

Կատեգորիա:Ամանորյա զարդարանքներ
Ամանորը Բելառուսում

**Ամանորը Բելառուսում**, պետական տոն և հանգստյան օր, որը տոնվում է երկրի բնակիչների կողմից՝ համապատասխան գրիգորյան օրացույցի։ Մեկնարկում է դեկտեմբերի 31-ի լույս հունվարի 1-ի գիշերը։ Բելառուսում Ամանորը դիմավորելը նման է Ուկրաինայում և Ռուսաստանում այդ տոնը դիմավորելուն։ Հին Նոր տարին երկրում շարունակում է տոնել երկրի բնակչության կեսից ավելին։

## Պատմություն և սովորույթներ
Բելառուսական ամանորյա ավանդույթները նոր և հին ուղղությունների խառնուրդ են։ Հնում բելառուսները, ինչպես և արևելյան սլավոնացիները, նշում էին Նոր տարին սեպտեմբերի 1-ին՝ որպես բերքի տոն։ Ժամանակակից բելառուսների համար Նոր տարին բարեկամների և ընկերների հետ ուրախ և աղմկոտ ընկերակցությամբ տոնը նշելն է, նրանք զբոսնում են քաղաքում՝ միասին ճանապարհելով անցած տարին։ Ավանդական բելառուսական Ձմեռ պապը Սուրբ Նիկոլայն է (Святы Мікола): Խորհրդային ժամանակներից նրա անփոխարինելի օգնականն ու ուղեկիցը նվերներ բաժանելու գործում Ձյունանուշն է։

Ամանորյա սովորույթների ձևավորման գործում մեծ է եղել ԽՍՀՄ-ի դերը։ Տոնը հատկապես մեծ ուրախություն է առաջացնում երեխաների մոտ։ Նոր տարվա նախօրեն երկրի ամենաուրախ ժամանակաընթացքն է։ Շուրջբոլորը տոնածառներ են զարդարում, կազմակերպում են ամանորյա ցերեկույթներ, համերգներ, մթերքներ և տարբեր զարդարանքներ են գնում ամանորյա սեղանի համար, միմյանց համար նվերներ և բացիկներ են պատրաստում։ Նոր տարին բելառուսները ավանդաբար դիմավորում են ընտանիքի հետ, երիտասարդությունը այցելում է ռեստորաններ, տարբեր երեկույթներ ու համերգներ։

## Ծանոթագրություններ

Կատեգորիա:Ամանորն աշխարհում
Կատեգորիա:Բելառուսի տոներ
Christmas Time (Is Here Again)

«**Christmas Time (Is Here Again)**», Բիթլզ խմբի երգը, որը ձայնագրվել է 1967 թ-ին հատուկ Սուրբ ծննդյան տոների համար։ Երգի հեղինակները բոլոր 4 «բիթլզներն» են՝ Փոլ Մաքքարթնին, Ջորջ Հարիսոնը, Ռինգո Սթարը և Ջոն Լենոնը։ Ձայնագրմանը մասնակցել է նաև հանրահայտ պրոդյուսեր Ջորջ Մարթինը։

## Ձայնագրման մասնակիցների ցանկ
* Փոլ Մաքքարթնի - վոկալ, ֆորտեպիանո
* Ջոն Լենոն - վոկալ, բաս բարաբան
* Ջորջ Հարիսոն - վոկալ, ակուստիկ կիթառ
* Ռինգո Սթար - վոկալ, հարվածային գործիքներ
* Վիկտոր Սպինետի (:en:Victor Spinetti) - վոկալ
* Մել Էվանս - Երգի բառեր (spoken words)
* Ջորջ Մարթին - վոկալ, ձայնագրման պրոդյուսեր
* Ջեֆ Էմերիկ - ձայնային ռեժիսոր
:Տրամադրված Իեն Մաքդոնալդի և BeatlesBible.com-ի կողմից

## Ծանոթագրություններ

Կատեգորիա:Բիթլզ խմբի երգեր
Կատեգորիա:Սուրբծննդյան երգեր
Կատեգորիա:Սուրբծննդյան և ամանորյա երգեր
Կատեգորիա:Փոլ Մաքքարթնիի երգեր
Միշա Ալոյան

**Միքայել (Միշա) Սուրենի Ալոյան** (), Ռուսաստանի դրոշի ներքո հանդես եկող ազգությամբ եզդի բռնցքամարտիկ, Ռուսաստանի եռակի չեմպիոն (2009-2011), Եվրոպայի չեմպիոն (2010), Աշխարհի գավաթակիր (2008), Աշխարհի չեմպիոն (2011, 2013), Օլիմպիական խաղերի բրոնզե մեդալակիր (2012)։ Ռուսաստանի սպորտի վաստակավոր վարպետ (2010)։

## Կենսագրություն
Միքայել Ալոյանը ազգությամբ եզդի է, ծնվել է Հայկական ԽՍՀ Հոկտեմբերյանի շրջանի Բամբակաշատ գյուղում (ներկայումս Արմավիրի մարզ Հայաստան)։ 1997 թվականին նրա ընտանիքը տեղափոխվել է Նովոկուզնեցկ, Ռուսաստան, որտեղ նա զբաղվում է բռնցքամարտով Նիկոլայ Սալիխովի գլխավորությամբ։ Ավելի ուշ նա տեղափոխվում է Նովոսիբիրսկ։ 2007 թվականին նա դարձել է երիտասարդների Ռուսաստանի և Եվրոպայի չեմպիոն։ 2008 թվականին հասնում է Ռուսաստանի առաջնության եզրափակիչ, որից հետո նրան ընդգրկում են Ռուսաստանի բոքսի հավաքականի մեջ Բոքսի աշխարհի գավաթի ժամանակ։ Միքայել Ալոյանը կարողացավ հաղթել մրցույթում։ Որոշիչ մենամարտում նա կարողացավ հաղթել հայտնի կուբացի բռնցքամարտիկ Անդրի Լաֆիտային։ Սրանից հետո Միշայի հետ անընդհատ ռեժիմով սկսում է աշխատել Ռուսաստանի վաստակավոր մարզիչ Էդուարդ Կրավցովը։

2009 թվականին Չեխով քաղաքում անցկացվեց բռնցքամարտի ռուսաստանի հավաքականի համար թեկնածուների մրցաշարը, որտեղ Միշան եզրափակչում հաղթեց իր գլխավոր մրցակից Գեորգի Բալակշինին և պետք է ներկայացներ Ռուսաստանը 2009 թվականի աշխարհի առաջնությունում։ Հասնելով կիսաեզրափակիչ, մոնղոլ Նյամբայարին Տոգցոգտի հետ մենամարտու երկու մրցափուլ նա առջևում էր հաշվում, բայց վերջին մրցափուլում կորցրեց առավելությունը և դարձավ բրոնզե մեդալակիր։
2009 թվականի նոյեմբերին Միշան առաջին անգամ դարձավ Ռուսաստանի չեմպիոն՝ եզրափակչում հաղթելով նույն Բալակշինին։

2010 թվականին Միշան չորս մենամարտում հաղթեց և դարձավ Եվրոպայի չեմպիոն։

2011 թվականին Միքայել Ալոյանը երրորդ անգամ դարձավ Ռուսաստանի չեմպիոն։ Ղարաբաղյան հիմնահարցի պատճառով, ինչպես մյուս մարզիկներին, նրան նույնպես Բաքվում հանդիսատեսը վատ վերաբերմունք ցույց տվեց։ Նրա ռինգում հայտնվելը ուղեկցվում էր սուլոցներով և բղավոցներով։ Եվ Ալոյանը երբ հաղթեց ադրբեջանցի Էլվին Մամիշզադեին, մրցույթի կազմակերպիչները ստիպված էին նրան լրացուցիչ թիքնապահներ տրամադրել։ Չնայած այս ճնշումներին Ալոյանը կարողացավ հաղթել առաջնությունում։

Լինելով աշխարհի գործող չեմպիոն նա համարվում էր 2012 թվականի Օլիմպիական խաղերի հաղթողի գլխավոր հավակնորդը, սակայն նա կիսաեզրափակչում, հավասար պայքարում զիջեց նույն մոնղոլ Նյամբայարին Տոգցոգտին և դարձավ բրոնզե մեդալակիր։

## Ծանոթագրություններ

Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բամբակաշատ գյուղում ծնվածներ
Կատեգորիա:Բռնցքամարտիկներ այբբենական կարգով
Կատեգորիա:Ռուս բռնցքամարտիկներ
Կատեգորիա:Ռուսաստանի սպորտի վաստակավոր վարպետներ
Mamacita

«**Mamacita**», ամերիկացի ռեփեր Թրևիս Սքոթի երգը, որում իրենց մասնակցությունն ունեն նաև ռեփերներ Rich Homie Quan-ը և Յանգ Թագը։ Այն թողարկվել է 2014 թվականի դեկտեմբերի 2` որպես Թրևիսի «Days Before Rodeo» անվանումը կրող միքսթեյպի երկրորդ սինգլ։ Երգի պրոդյուսերներն են Metro Boomin-ն, DJ Dahi-ն և Թրևիս Սքոթը։

## Տեսահոլովակ
Երգի տեսահոլովակը, որի ռեժիսորն է Գրենտ Սինգերը, թողարկվել է 2014 թվականի դեկտեմբերի 2-ին Թրևիսի VEVO ալիքում։ Տեսահոլովակում բացի երգի կատարողներից նաև նկարահանվել է ամերիկացի ռեփեր T.I.-ը։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2014 երգեր
Կատեգորիա:2014 սինգլներ
Կատեգորիա:Թրևիս Սքոթի երգեր
Կատեգորիա:Յանգ Թագի երգեր
Ամանորը Միացյալ Թագավորությունում

Մեծ Բրիտանիայում **Ամանորի** () տոնակատարությունը տեղի է ունենում դեկտեմբերի 31-ի լույս հունվարի 1-ի գիշերը՝ ըստ Գրիգորյան օրացույցի։ Նոր տարին համարվում է առավել քիչ կարևոր տոն, քան Սուրբ ծնունդը, այդ իսկ պատճառով տոնվում է առանց նվերների։ Չնայած դրան՝ Շոտլանդիայում ամեն ինչ հակառակն է։

Նոր տարին, ի տարբերություն Սուրբ ծնունդի, տոնվում է ոչ միայն տանը և ընտանիքի անդամների հետ։

## Տոնական սեղան
Ամանորին բրիտանացիների սիրելի խորտիկներից են. խնձորով թխուկը, վարսակի՝ շրջանի տեսք ունեցող բլիթները՝ կենտրոնում բացվածքով, պուդինգը, քեբեն պանիրը, իսկ տաք ուտեստներից՝ տապակած սագը, բիֆշտեքսները։ Շոտլանդիայում նաև թխում են փխրուն տորթ՝ նուշով, ընկույզով, մարցեպանե արձանիկներով և շաքարից պատրաստված ազգային խորհրդանիշներով։ Տնային տնտեսուհիները պատրաստում են նաև հնդկահավ՝ շագանակներով և կարտոֆիլով, տապակած բրյուսելյան կաղամբ և մսային թխուկներ։ Ամանորի բրիտանական ավանդական ըմպելիքը պունշն է։

## Ամանորյա զարդարանքներ
Սովորաբար բոլոր ամանորյա զարդարանքները մնում են տանը Սուրբ ծնունդից. դրանցից են եղևնու, բաղեղի և մզամուրճի տերևները որոնք կախում են դռան, ջահի և լուսամփոփների վրա։ Իհարկե, կենտրոնում գտնվում է տոնածառը։

## Նվերներ
Մեծ Բրիտանիայում ընդունված չէ մեծ և թանկարժեք նվերներ անել Ամանորին, քանի որ տոնը համարվում է միայն Սուրբ ծնունդի շարունակությունը։ Չնայած դրան՝ հարազատ մարդիկ փոխանակվում են օգտակար մանրուքներով և հուշանվերներով, ինչպես, օրինակ, կախաշղթաները, մոմերը կամ թեյի գեղեցիկ գդալները։ Նվերները բաժանում են վիճակահանության միջոցով։ Նաև նվիրում են փոքրիկ բացիկներ և տոնածառի խաղալիքներ։

## Միջոցառումներ
Դեկտեմբերի վերջին Լոնդոնի փողոցներով անցնում են տոնախմբությունները՝ Լոնդոնի ամանորյա շքերթը, որին մասնակցում է ավելի քան տասը հազար մարդ, ներառյալ՝ երաժիշտները և աճպարարները, դիմակավորված մարդիկ. Չինական շքերթը՝ պարերով, երգերով և տոնախմբության անբաժանելի մաս հանդիսացող հրավառությամբ, այլ փողոցային փառատոններ՝ Սանտա Կլաուսի և հեքիաթների հերոսների՝ Մարտի նապաստակի, Պանչի և այլոց մասնակցությամբ։

## Սովորույթներ և նշաններ
Բրիտանիայում Ամանորի հետ կապված են մի շարք հնագույն ավանդույթներ և սովորույթներ.
* Ընդունված է, երբ գալիս է կեսգիշերը, նրանք բացում են տան հետին դուռը և ճանապարհում Հին տարին, իսկ զանգերի վերջին ղողանջի հետ Նոր տարին բերում են տուն արդեն դիմացի դռնով։
* Եթե 12-րդ ղողանջից հետո տուն մուգ մազերով երիտասարդ մարդ է մտնում (առաջին հյուր), ապա եկող տարին հաջողակ կլինի։ Առաջին հյուրը պետք է հաց, ածուխ և մի պտղունց աղ բերի։ Դրանից հետո նա այրում է ածուխը բուխարիում, բոլորը միմյանց շնորհավորում են, իսկ հյուրին, որը հաջողություն է բերում, անպայման հյուրասիրում են։
* Սիրահարվածները Բիգ Բենի զանգերի ներքո համբուրվում են. համարվում է, որ դա կապահովի նրանց ամուր հարաբերությունները եկող տարում։ Համաձայն սովորույթի՝ համբույրը նրա հետ, ով կանգնած է սենյակի կենտրոնում, հաջողություն և երջանկություն է բերում ողջ նոր տարվա համար։
* Էդինբուրգում՝ Թագավորական մղոն փողոցում, ընդունված է այրել կուպրով տակառ՝ այդպիսով «ազատվելով» ամեն հնից, ներառյալ՝ հին տարուց։

## Ծանոթագրություններ

## Գրականություն
* 

Կատեգորիա:Ամանորն աշխարհում
Կատեգորիա:Միացյալ Թագավորության տոներ
Ամանորը Սերբիայում

**Ամանոր** (), պաշտոնական տոն, որը տոնվում է երկրում դեկտեմբերի 31-ի լույս հունվարի 1-ի գիշերը։ Հանգստյան տոնական օր համարվում է միայն հունվարի 1-ը։

## Տոնի պատմություն
Մինչև XX դարի սկիզբը Նոր տարին չուներ այնպիսի նշանակություն սերբերի տոնական օրացույցում, ինչպես հիմա։ Գլխավոր տոնն այդ ժամանակ ուղղափառ Սուրբ Ծնունդն էր։

Առաջին համաշխարհային պատերազմից հետո Նոր տարին սկսեց առավել մեծ նշանակություն ստանալ, սակայն նախկինի պես պաշտոնական տոն չէր համարվում։ Նոր տարին պաշտոնական տոնի կարգավիճակ ստացավ Երկրորդ համաշխարհային պատերազմից հետո։ Նաև հայտնվեցին տոնին ամեն ինչը զարդարելու և համատարած տոնախմբությունների ավանդույթները։ Եվ չնայած դրան՝ գլխավոր ընտանեկան տոնի դերը պատկանում է Ուղղափառ Սուրբ Ծնունդին։

## Տոնական սեղան
Ամանորյա սեղանի վրա ավանդական ուտեստներից են սարման (միս՝ փաթաթված կաղամբի թփի մեջ, ինչպես տոլման), սպիտակ լոբուց պատրաստված ուտեստը՝ պրեբրանացը, խոզի և մսի տարատեսակներ, չրեր, աղանդեր։ Գլխավոր ալկոհոլային խմիչքը սլիվովիցան է ():

## Տոնի հերոսներ
Սերբիայում Ամանորի ժամանակակից տոնակատարությունների պարտադիր մասնակիցը Ձմեռ պապը () և Ձյունանուշն են (), որոնց ճանաչվածությունը սկսել է տարածվել XX դարի կեսերից։ Այդ տոնի ավանդական սերբական հերոսը Բոժիչ Բատան է (), որը նվերներ է բերում երեխաներին գիշերը նրանց կողմից թողած զուգագուլպայի մեջ։

## Հին Նոր տարի
Սերբիայում ընդունված է տոնել Հին Նոր տարին, որը կոչվում է **«Սերբական Նոր տարի»** ():

## Ծանոթագրություններ

Կատեգորիա:Ամանորն աշխարհում
Ամանորը Ղազախստանում

**Ամանորը** **Ղազախստանում** (), նշվում է երկու անգամ, հունվարի 1-ին՝ համապատասխան եվրոպական ավանդույթի, և մարտի 22-ին՝ գարնանային գիշերահավասարից հետո։ Երկու տոներն էլ նշվում են պետական մակարդակով։

## Հունվարի 1

**Ամանորի** տոնակատարությունները դեկտեմբերի 31-ի լույս հունվարի 1-ի գիշերը արմատներով հասնում են Ղազախստանի խորհրդային անցյալ, այդ իսկ պատճառով քիչ է տարբերվում խորհրդային մյուս երկրների Ամանորներից։ Այժմ այն ամենազանգվածային և ամենասիրելի տոներից մեկ է երկրում։

Տոնածառների զարդարումը համատարած բնույթ է կրում։ Սակայն ի տարբերություն Եվրոպայի՝ փողոցներում հազվադեպ կարելի է հանդիպել Ձմեռ պապի () Ձյունանուշի հետ (): Նրանք սովորաբար կորպորատիվ միջոցառումների հյուրեր են։ Չնայած երկրի գլխավոր հրապարակներում Ձմեռ պապի և Ձյունանուշի շորեր կրող անձանց հետ կարելի է նկարվել, ինչպես նաև հրավիրել տուն հատուկ գործակալությունների միջոցով։ Մանկապարտեզներում անցկացվում են ցերեկույթներ՝ նրանց և այլ ամանորյա հերոսների մասնակցությամբ։ Ուղիղ կեսգիշերին մարդիկ հարվածում են շամպայնով լի գավաթները, նստում են ամանորյա սեղանի շուրջ, ինչից հետո այցելում են ընկերներին և բարեկամներին։

## Մարտի 22

Համապատասխան արևելյան ավանդույթների՝ մարտի 22-ին Ղազախստանում տոնվում է Նաուրիզ մեյրամին։ Ղազախների համար այդ տոնը համարվում է գարնանային փոփոխությունների, սիրո տոնակատարության, բերքատվության և ընկերության խորհրդանիշ։ Այդ օրը շատերը ազգային ղազախական զգեստներ են հագնում, քաղաքներում անցկացվում են տարբեր տեսակի միջոցառումներ (օրինակ, սպորտի ազգային ձևերի մցություններ), պատրաստում են ղազախական ազգային ուտեստներ, ինչպես նաև նաուրիզ կոժե։ Նաուրիզի տոնակատարությունը կրկին սկսել են տոնել 1989 թվականից, իսկ 2001 թվականից այն դարձել է պետական տոն։

## Արտաքին հղումներ
* Նոր տարի
* Նաուրիզ Մեյրամի

Կատեգորիա:Ամանորն աշխարհում
Սանտաուորլդ

**Սանտաուորլդ** (), Ձմեռ պապ զվարճահարմարանքներով զբոսայգի Շվեդիայի Մուրա քաղաքից 15 կմ հարավ։ Ըստ առասպելի՝ Շվեդիայում է գտնվում Ձմեռ պապի արտադրամասը, որտեղ նա պատրաստում է իր ամանորյա նվերները։ Զբոսայգին բացվել է 1984 թվականի դեկտեմբերի 8-ին։ Յուրաքանչյուր տարի զբոսայգի է այցելում մոտ 2 մլն այցելու ամբողջ աշխարհից։

Զբոսայգում է գտնվում Ձմեռ պապի տունը, արտադրամասը, փոստը։

## Ձմեռ պապի տուն
Այն տունն է, որտեղ ապրում է Ձմեռ պապը։ Նախասենյակում Ձմեռ պապի դահուկներն են, բուխարու մոտ՝ նրա աթոռն է, ինչպես նաև ճաշասեղանը։ Ննջարանում Ձմեռ պապի մահճակալն է՝ գույնզգույն կտորներից կարված փետուրե վերմակով։ Տունը զարդարում է նաև ամանորյա տոնածառը։

## Ձմեռ պապի արտադրամաս
Ձմեռ պապի արտադրամասը տեղակայված է Սանտաուորլդի ամենամեծ շենքում, որը համարվում է նաև Շվեդիայի ամենամեծ փայտե շենքը։ Այստեղ են տեղակայված նաև Ձմեռ պապի խանութը, փոստը, թանգարանը և սրճարանը։

## Ձմեռ պապի փոստ
Այստեղ այցելուները ստանում կամ ուղարկում են իրենց բացիկները՝ անձամբ կնքված Ձմեռ պապի կողմից։ Մեկ հարկ վերև գտնում է մանկական թանգարանը և ամանորյա նվերների խանութը։

## Ծանոթագրություններ

## Արտաքին հղումներ
* Սանտաուորլդի պաշտոնական կայք

Կատեգորիա:Շվեդիայի զբոսայգիներ
Հայրապետ Հայրապետյանի անվան թիվ 78 հիմնական դպրոց

**Հայրապետ Հայրապետյանի անվան թիվ 78 հիմնական դպրոց**, հանրակրթական դպրոց Երևանի Կենտրոն վարչական շրջանում։ Դպրոցը կոչվում է մանկագիր, գրող Հայրապետ Հայրապետյանի անունով։

## Պատմություն
Դպրոցը հիմնադրվել է 1958 թվականին։ 1962 թվականից դարձել է անգլիական թեքումով։ 1977 թվականին դպրոցը տեղափոխվել է նոր մասնաշենք։

Դպրոցում ուսուցումը իրականացվում է հայերենով։ Որպես օտար լեզու ուսուցանվում է ռուսերեն, անգլերեն (խորացված), ֆրանսերեն և պարսկերեն (նախասիրական պարապմունքների տեսքով՝ շաբաթը երեք ժամ)։ Դպրոցում գործում են երկլեզու դասարաններ, որտեղ բնագիտական առարկաները ուսուցանվում են ֆրանսերեն լեզվով։

Դպրոցը համագործակցում է ՀՀ արտաքին գործերի նախարարության, Իրանի Իսլամական հանրապետության դեսպանատան, Բրիտանական խորհրդի, Ֆրանսիական դեսպանատան, Ամերիկայի Միացյալ Նահանգների դեսպանատան, Սիրիայի դեսպանատան, «Եվրասիա» համալսարանի, Տուրիզմի հայկական ինստիտուտի, Երևանի պետական համալսարանի, Երևանի պետական մանկավարժական համալսարանի, Երևանի պետական լեզվահասարակագիտական համալսարանի հետ։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Երևանի դպրոցներ
Հովիվների երկրպագություն

մինի|աջից|300px|Հովիվների երկրպագություն
**Հովիվների երկրպագություն** (), Սուրբ ծննդի դրվագ, որը նկարագրված է Նոր կտակարանում։

## Ավետարանչական պատմություն
Հովիվների երկրպագությունը նորածին Քրիստոսին բոլոր ավետարանիչներից նկարագրել է միայն Ղուկասը։ Նոր Կտակարանի այս դրվագը ընդունված է բաժանել երկու մասի՝ ավետիս հովիվներին և բուն երկրպագությունը։

### Ավետիս հովիվներին
Հովիվներն Ավետարանում առաջին անգամ հայտնվում են, երբ Մանկան ծնունդից քիչ անց, նրանց հայտնվում է հրեշտակը և հայտնում Մեսիայի ծննդի մասին․
Ըստ ուղղափառ ավանդույթի՝ հովիվներին լուրն ավետում է Գաբրիել հրեշտակապետը։ Նա չի ուղեկցում հովիվներին, այլ միայն նշան է տալիս, որին հետևելով էլ վերջիններս ուղևորվում են Բեթղեհեմ։

## Կերպարվեստում
Նոր կտակարանի «Ավետիս հովիվներին» տեսարանը հազվադեպ է հանդիպում հաստոցային գեղանկարչության և որմնանկարչության մեջ, սակայն չափազանց տարածված է մանրանկարչության մեջ։ «Մոգերի երկրպագություն»-ը սովորաբար պատկերվում է «Սուրբ ծննդի» տեսարանի հետ, սակայն գոյություն ունեն նաև առանձին պատկերումներ։ Նմանատիպ պատկերումները չափազանց շատ էին տարածված և հաճախ միախառնված են «Սուրբ ծննդին»։

Ավետարանիչ Ղուկասը, խոսելով հայտնված հրեշտակների մասին, չի գրում երաժշտական երգչախմբի մասին, սակայն սովորաբար նրանց պատկերում են հենց այսպես։ Հովիվների ձեռքի զարդատախտակների ու ժապավենների վրա սովորաբար գրված է․ «Ես ձեզ մեծ ուրախություն եմ ավետում»։

Հովիվների քանակ Սուրբ գրքում չի նշվում, սակայն սովորաբար պատկերում են 3 մարդ, նույնքան էլ մոգ։

## Ծանոթագրություններ

## Արտաքին հղումներ
* Поле пастухов в арабском селении Бет-Сахур близ Вифлеема 

Կատեգորիա:Աստվածաբանություն
Կատեգորիա:Ավետարան
Կատեգորիա:Հիսուս Քրիստոս
Կատեգորիա:Նոր Կտակարան
Կատեգորիա:Սուրբ ծնունդ
Հրանտ Բեգլարյան (կոմպոզիտոր)

**Հրանտ Բեգլարյան** (, ), հայ կոմպոզիտոր։

Կոմպոզիտոր Իվ Բեգլարյանի հայրը։

## Կենսագրություն
Հրանտ Բեգլարյանը ծնվել է Թիֆլիսում։ Շուտով ընտանիքը տեղափոխվել է Իրան և մանկությունն անցել է Թեհրանում։ Սովորել է Թեհրանի Թագավորական կոնսերվատորիայի ջութակի և կոմպոզիցիայի բաժիններում։ 1947 թվականին տեղափոխվել է ԱՄՆ, սովորել Բոստոնի և Միչիգանի համալսարաններում, Մասաչուսեթսի «Բերքշայր» երաժշտական կենտրոնում։ 1952-1954 թվականներին ծառայել է ԱՄՆ-ի զինված ուժերի սիմֆոնիկ նվագախմբում։ Երաժշտական արվեստի դոկտորի աստիճանն ստացել է Միչիգանի համալսարանի Ռաքամ դպրոցից 1958 թվականին։

Զբաղվել է մանկավարժությամբ, գրել երաժշտագիտական հոդվածներ։ 1961-1969 թվականներին եղել է Նյու Յորքի «Ժամանակակից երաժշտություն» կազմակերպության տնօրենը, 1969-1982 թվականներին՝ ԱՄՆ-ի Քալիֆորնիայի համալսարանի հայ երաժշտության ամբիոնի հիմնադիր (1979), երաժշտության, կինոյի և դրամայի մասնաճյուղերի, 1983 թվականից՝ Ֆլորիդայի երաժշտության և արվեստների ինստիտուտի դեկանը։ Գրել է «Սիմֆոնիկ դիվերտիսմենտ» (Գերշվինի անվան միջազգային մրցույթի 1-ին մրցանակ, 1959), «Յոթ բլուրների արձագանքը» կանտատը, կվինտետ, ջութակի, թավջութակի սոնատներ, երգաշարեր և այլն։ 1978 թվականին համերգով եղել է Երևանում։

## Պարգևներ
* Ջորջ Գերշվինի հիշատակի մրցանակ, 1959
* Դրամաշնորհներ ու մրցանակներ է ստացել նաև Ֆորդ հիմնադրամից, ASCAP և Phi Mu Alpha-ից

## Ծանոթագրություններ

## Արտաքին հղումներ
*Grant Beglarian, 74; Composer, Dean of Performing Arts at USC
*Remembering Grant Beglarian 

Կատեգորիա:Կոմպոզիտորներ այբբենական կարգով
Կատեգորիա:Հայ կոմպոզիտորներ